ระเบียบกระทรวงมหาดไทยระเบียบกระทรวงมหาดไทยว่าด้วยการบริหารจัดการโครงการเร่งรัดขยายบริการไฟฟ้าโดยระบบผลิตกระแสไฟฟ้าด้วยพลังงานแสงอาทิตย์ขององค์กรปกครองส่วนท้องถิ่นพ.ศ.๒๕๔๗ เพื่อให้การบริหารจัดการโครงการเร่งรัดขยายบริการไฟฟ้าโดยระบบผลิตกระแสไฟฟ้าด้วยพลังงานแสงอาทิตย์เป็นไปอย่างมีประสิทธิภาพเป็นประโยชน์ต่อประชาชนอย่างทั่วถึงและต่อเนื่องตามแนวทางที่คณะรัฐมนตรีมีมติเมื่อวันที่ ๓ มิถุนายน ๒๕๔๖อาศัยอำนาจตามความในมาตรา๕ และมาตรา ๘๘ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา๖๙ และ มาตรา ๗๗ แห่งพระราชบัญญัติเทศบาล พ.ศ. ๒๔๙๖ มาตรา ๖ และมาตรา ๗๖แห่งพระราชบัญญัติองค์การบริหารส่วนจังหวัด พ.ศ. ๒๕๔๐รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยการบริหารจัดการโครงการเร่งรัดขยายบริการไฟฟ้าโดยระบบผลิตกระแสไฟฟ้าด้วยพลังงานแสงอาทิตย์ขององค์กรปกครองส่วนท้องถิ่นพ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป ข้อ ๓ บรรดาระเบียบ ข้อบังคับหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้องค์กรปกครองส่วนท้องถิ่นหมายความว่าองค์การบริหารส่วนตำบลเทศบาลและองค์การบริหารส่วนจังหวัดเฉพาะในเขตสภาตำบลโครงการหมายความว่าโครงการเร่งรัดขยายบริการไฟฟ้าโดยระบบผลิตกระแสไฟฟ้าด้วยพลังงานแสงอาทิตย์ระบบไฟฟ้าหมายความว่า ระบบผลิตกระแสไฟฟ้าด้วยพลังงานแสงอาทิตย์ประกอบด้วยแผงเซลล์แสงอาทิตย์ โครงสร้างรองรับแผงเซลล์แสงอาทิตย์ เครื่องแปลงกระแสไฟฟ้าแบตเตอรี่ และอุปกรณ์ควบคุมการประจุแบตเตอรี่สมาชิกผู้ใช้ระบบไฟฟ้าหมายความว่า ราษฎรที่เข้าร่วมโครงการเร่งรัดขยายบริการไฟฟ้าโดยระบบผลิตกระแสไฟฟ้าด้วยพลังงานแสงอาทิตย์ข้อ ๕ให้องค์กรปกครองส่วนท้องถิ่นรับมอบระบบไฟฟ้าที่ได้ติดตั้งแล้วเสร็จตามโครงการเป็นทรัพย์สินขององค์กรปกครองส่วนท้องถิ่นโดยถือปฏิบัติตามระเบียบกระทรวงมหาดไทยว่าด้วยการนั้นข้อ ๖ให้องค์กรปกครองส่วนท้องถิ่นจัดให้มีหลักฐานการขอใช้ระบบไฟฟ้าจากสมาชิกผู้ใช้ระบบไฟฟ้าสำหรับเอกสารและหลักฐานประกอบการขอใช้ระบบไฟฟ้าให้เป็นไปตามที่กรมส่งเสริมการปกครองท้องถิ่นกำหนดข้อ ๗ ให้องค์กรปกครองส่วนท้องถิ่นตั้งคณะกรรมการไฟฟ้าท้องถิ่นในแต่ละท้องถิ่นหรือแต่ละสภาตำบลแล้วแต่กรณีประกอบด้วยตัวแทนจากสมาชิกผู้ใช้ระบบไฟฟ้ามีจำนวนไม่น้อยกว่า ๕ คนทั้งนี้องค์ประกอบของคณะกรรมการและวิธีดำเนินงานเป็นไปตามที่กรมส่งเสริมการปกครองท้องถิ่นกำหนดเพื่อประโยชน์ของสมาชิกผู้ใช้ระบบไฟฟ้าองค์กรปกครองส่วนท้องถิ่นอาจตั้งคณะกรรมการไฟฟ้าท้องถิ่นมากกว่า ๑ คณะได้โดยต้องกำหนดเขตพื้นที่รับผิดชอบให้ชัดเจนไม่ทับซ้อนกันข้อ ๘ ให้คณะกรรมการไฟฟ้าท้องถิ่นมีอำนาจหน้าที่ ดังนี้(๑)ตรวจสอบสภาพอุปกรณ์ต่างๆ ของสมาชิกผู้ใช้ระบบไฟฟ้าและระบบไฟฟ้าให้อยู่ในสภาพใช้งานได้(๒)ซ่อมและแก้ไขอุปกรณ์ไฟฟ้าตามที่สมาชิกผู้ใช้ระบบไฟฟ้าร้องขอ และบันทึกผลการซ่อม/แก้ไขทุกครั้ง(๓)เก็บค่าบำรุงสมาชิกผู้ใช้ระบบไฟฟ้าตามข้อบัญญัติขององค์กรปกครองส่วนท้องถิ่นโดยให้ออกใบเสร็จรับเงินและจัดทำบัญชีรับ จ่ายไว้เป็นหลักฐานโดยนำเข้าบัญชีคณะกรรมการไฟฟ้าท้องถิ่น(๔)ขอรับการสนับสนุนงบประมาณจากองค์กรปกครองส่วนท้องถิ่นกรณีที่ค่าบำรุงสมาชิกผู้ใช้ระบบไฟฟ้าไม่เพียงพอต่อการใช้จ่าย(๕)ติดตามผลการใช้งานของสมาชิกผู้ใช้ระบบไฟฟ้าและรายงานให้องค์กรปกครองส่วนท้องถิ่นทราบเป็นลายลักษณ์อักษรทุกๆ ๖ เดือนข้อ ๙ให้องค์กรปกครองส่วนท้องถิ่นเป็นที่ปรึกษาคณะกรรมการไฟฟ้าท้องถิ่นมีอำนาจหน้าที่ดังนี้(๑)ประชุมร่วมกับคณะกรรมการไฟฟ้าท้องถิ่น อย่างน้อยปีละ ๒ ครั้ง(๒)ประสานงานภายในท้องถิ่นทั้งภาครัฐและคณะกรรมการไฟฟ้าท้องถิ่นเพื่อให้มีไฟฟ้าใช้ในหมู่บ้านอย่างยั่งยืน(๓)ร่วมตรวจสอบการดำเนินงานของคณะกรรมการไฟฟ้าท้องถิ่น ให้ข้อเสนอแนะและร่วมแก้ปัญหาต่างๆที่เกิดขึ้นกับโครงการ(๔)พิจารณาจัดสรรเงินให้กับคณะกรรมการไฟฟ้าท้องถิ่นตามข้อ ๘ (๔)(๕)รวบรวมรายงานผลการใช้งานของสมาชิกผู้ใช้ระบบไฟฟ้าที่คณะกรรมการไฟฟ้าท้องถิ่นเสนอและนำส่งให้กับกรมส่งเสริมการปกครองท้องถิ่นวิธีปฏิบัติเกี่ยวกับการเงินการคลัง บัญชีและการพัสดุตามระเบียบนี้ ให้เป็นไปตามระเบียบที่กระทรวงมหาดไทยกำหนดข้อ ๑๐สมาชิกผู้ใช้ระบบไฟฟ้าต้องชำระค่าบำรุงสมาชิกเป็นรายเดือนในอัตราตามระเบียบที่กระทรวงมหาดไทยกำหนดในข้อ๙ ให้กับคณะกรรมการไฟฟ้าท้องถิ่นโดยไม่ต้องนำส่งเป็นเงินรายได้ขององค์กรปกครองส่วนท้องถิ่นข้อ ๑๑ค่าบำรุงสมาชิกผู้ใช้ระบบไฟฟ้ารายเดือนให้นำไปใช้จ่ายเป็นค่าบำรุงรักษาระบบไฟฟ้าตามระเบียบที่กระทรวงมหาดไทยกำหนดในข้อ ๙ในกรณีค่าบำรุงสมาชิกผู้ใช้ระบบไฟฟ้าไม่เพียงพอต่อการบำรุงรักษาระบบไฟฟ้าให้คณะกรรมการไฟฟ้าท้องถิ่นจัดทำรายละเอียดค่าใช้จ่ายเสนอองค์กรปกครองส่วนท้องถิ่นพิจารณาจัดตั้งงบประมาณเพื่อบำรุงรักษาระบบไฟฟ้าให้อยู่ในสภาพใช้งานได้โดยตลอดข้อ ๑๒ให้ปลัดกระทรวงมหาดไทยรักษาการตามระเบียบนี้ และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้ปลัดกระทรวงมหาดไทยอาจมอบอำนาจตามวรรคหนึ่งให้อธิบดีกรมส่งเสริมการปกครองส่วนท้องถิ่น หรือผู้ว่าราชการจังหวัดได้ประกาศณ วันที่ ๒ เมษายน พ.ศ. ๒๕๔๗ประชา มาลีนนท์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยพรพิมล/พิมพ์๑๖สิงหาคม ๒๕๔๗สุนันทา/ปาลิน/ตรวจ๒๖สิงหาคม ๒๕๔๗A+B[๑] รก.๒๕๔๗/พ๕๐ง/๓๖/๓พฤษภาคม ๒๕๔๗